ไฟแนนซ์ทูเดย์
โดย...ใจฮิน
7 ก.ค. 2559

โดย...ใจฮิน
...กุลิศ สมบัติศิริ อธิบดีกรมศุลกากร งานเข้าเมื่อ พล.อ.ประยุทธ์ จันทร์โอชา นายกรัฐมนตรี สั่งให้ยึดรถหรูที่ทิ้งค้างไว้ที่ท่าเรือจำนวนมาก ซึ่งเรื่องนี้เป็นปัญหาข้อกฎหมายของกรมศุลกากร ที่ให้เอกชนมีการตั้งเขตปลอดอากร ซึ่งเอกชนก็ไปเช่าพื้นที่ของท่าเรือตั้งเขตปลอดอากร ทำให้รถหรูที่อยู่ในเขตปลอดอากรยังไม่ต้องเสียภาษีจนกว่าจะนำรถออก ซึ่งทางกรมศุลกากรพยายามแก้กฎหมายกำหนดเวลาให้ไว้สินค้าในเขตปลอดอากร แต่ยังไม่สำเร็จ
...ยังสรุปไม่ลงสำหรับการเก็บภาษีน้ำหวาน โดย กฤษฎา จีนะวิจารณะ ผู้อำนวยการสำนักงานเศรษฐกิจการคลัง (สศค.) ซึ่งเป็นหัวหน้าคณะเจรจากับภาคส่วนที่เกี่ยวข้อง ทั้งผู้ประกอบการ กรมสรรพสามิต คาดว่าอีก 1 เดือน ถึงจะเคาะได้ว่าจะเก็บหรือไม่เก็บ
...ประสงค์ พูนธเนศ อธิบดีกรมศุลกากร ออกมาคาดการณ์ว่าการเก็บภาษีปีงบประมาณ 2559 จะต่ำกว่าเป้าหมาย 1.4 แสนล้านบาท แต่การเก็บภาษีงบประมาณ 2560 จำนวน 1.89 ล้านล้านบาท คาดว่าจะได้ตามเป้าหมาย ถือเป็นเรื่องไม่ง่ายเพราะกรมสรรพากรเก็บภาษีต่ำกว่าเป้ากว่าแสนล้านบาทมา 2-3 ปีติดต่อกัน
...ด้าน สมพร จิตเป็นธม เลขาธิการกองทุนการออมแห่งชาติ (กอช.) เริ่มเดินหน้าลงทุนในหุ้นกู้เอกชน ปัจจุบันกองทุนมีเงินสะสมของสมาชิกและรัฐบาล 1,500 ล้านบาท โดยจะลงทุนในหุ้นกู้ 30%